Document ID: 31987R4143

ΚΑΝΟΝΙΣΜΟΣ (ΕΟΚ) αριθ. 4143/87 ΤΟΥ ΣΥΜΒΟΥΛΙΟΥ
της 14ης Δεκεμβρίου 1987
για τη σύναψη της συμφωνίας μεταξύ της Ευρωπαϊκής Οικονομικής Κοινότητας και της Ισλαμικής Δημοκρατίας της Μαυριτανίας σχετικά με την αλιεία στα ανοικτά των ακτών της Μαυριτανίας και για τη θέσπιση των διατάξεων για την εφαρμογή της
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ
ιΕχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο^43,
την πράξη προσχώρησης της Ισπανίας και της Πορτογαλίας, και ιδίως το άρθρο 155 παράγραφος 2 στοιχείο^β),
την πρόταση της Επιτροπής^(1),
τη γνώμη του Ευρωπαϊκού Κοινοβουλίου^(2),
Εκτιμώντας:
ότι η Κοινότητα και η Μαυριτανία έχουν διαπραγματευθεί και μονογράψει, στις 14 Μαΐου 1987, συμφωνία σχετικά με την αλιεία στα ανοικτά των ακτών της Μαυριτανίας, που εξασφαλίζει στους αλιείς της Κοινότητας αλιευτικές δυνατότητες στα ύδατα που υπάγονται στην κυριαρχία ή τη δικαιοδοσία της Μαυριτανίας
ότι, σύμφωνα με το άρθρο 155 παράγραφος 2 στοιχείο β) της πράξης προσχώρησης, το Συμβούλιο είναι αρμόδιο να καθορίσει τον κατάλληλο τρόπο για να ληφθεί υπόψη το σύνολο ή μέρος των συμφερόντων των Καναρίων Νήσων με την ευκαιρία των αποφάσεων που εκδίδει, κατά περίπτωση, ιδίως για τη σύναψη συμφωνιών αλιείας με τρίτες χώρες ότι πρέπει, στη συγκεκριμένη περίπτωση, να καθοριστεί ο συγκεκριμένος τρόπος
ότι είναι προς το συμφέρον της Κοινότητας να εγκρίνει τη συμφωνία αυτή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
ίΑρθρο 1
Η συμφωνία μεταξύ της Ευρωπαϊκής Οικονομικής Κοινότητας και της Ισλαμικής Δημοκρατίας της Μαυριτανίας για
την αλιεία στα ανοικτά των ακτών της Μαυριτανίας, εγκρίνεται εξ ονόματος της Κοινότητας,
Το κείμενο της συμφωνίας επισυνάπτεται στον παρόντα κανονισμό.
ίΑρθρο 2
Για να ληφθούν υπόψη τα συμφέροντα των Καναρίων Νήσων, η συμφωνία καθώς και, στο βαθμό που είναι απαραίτητος για την εφαρμογή της, οι διατάξεις της κοινής αλιευτικής πολιτικής σχετικά με τη διατήρηση και τη διαχείριση των αλιευτικών πόρων, ισχύουν επίσης για τα σκάφη που φέρουν σημαία της Ισπανίας και είναι μόνιμα εγγεγραμμένα στα μητρώα των αρμόδιων τοπικών αρχών (registros de base) των Καναρίων Νήσων, με τους όρους που ορίζονται στη σημείωση 6 του παραρτήματος Ι του κανονισμού (ΕΟΚ) αριθ. 570/86 του Συμβουλίου της 24ης Φεβρουαρίου 1986 για τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας κατά τις συναλλαγές μεταξύ του τελωνειακού εδάφους της Κοινότητας, της Θέουτα και της Μελίλια και των Καναρίων Νήσων^(3).
ίΑρθρο 3
Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα.
ίΑρθρο 4
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Δεκεμβρίου 1987.

Labels: 3
18
5
6